Првих шест примерака ове ракете налазило се на Куби током кубанске ракетне кризе октобра 1962. године. Ове ракете, које су биле спремне за дејство имале су на себи нуклеарне бојеве главе. Додатних 70 бојевих глава било је ускладиштено на Куби. Луна је касније била веома често распоређивана по земљама Варшавског пакта. Ракета се веома интензивно извозила и данас је поседује велики број држава. Након рата са Ираном, Ирак је модификовао своје залихе ракета 9М21 кроз заједнички програм сарадње са Египтом и египатским војним инжењерима, тао што су повећали домет на 90 km и поставили касетну бојеву главу на ракету. Ракета је преименована у Лаитх-90.